Organizatorii Jocurilor Olimpice şi Jocurilor Paralimpice de la Paris vor pune la dispoziţia spotivilor aproximativ 300.000 de prezervative masculine şi feminine în satul olimpic, potrivit news.ro
Jocurile Olimpice vor avea loc în perioada (26 iulie-11 august, iar Jocurile Paralimpice îm perioada 28 august-8 septembrie.
După măsurile de distanţare socială impuse şi relaţiile sexuale descurajate - dar nu interzise - la ultima ediţie a Jocurilor Olimpice de la Tokyo, în 2021, în plină pandemie, sportivii de la Paris 2024 sunt liberi să facă tot ce doresc, relatează RMC Sport.
Vor fi nu mai puţin de "300.000 de prezervative" (masculine şi feminine) disponibile în satul olimpic, a asigurat Laurent Michaud, directorul satului, pentru Sky News. Este suficient pentru ca fiecare sportiv să poată folosi două pe zi pe durata JO, se amuză presa britanică.
"Lucrând cu Comisia sportivilor, am vrut să creăm locuri în care sportivii să se simtă foarte entuziaşti şi confortabil", a afirmat Michaud.
Anterior, aproape 100.000 de prezervative au fost puse la dispoziţia sportivilor la JO de la Londra 2012, 70.000 la Sydney în 2000 şi 160.000 la Tokyo 2021, în ciuda crizei sanitare. Recordul rămâne Rio, care în 2016 a pus la dispoziţia sportivilor nu mai puţin de 450.000 de prezervative.